വാക്സിടെക്

ഹെപ്പറ്റൈറ്റിസ് ബി, എച്ച്പിവി, പ്രോസ്റ്റേറ്റ് ക്യാൻസർ തുടങ്ങിയ പകർച്ചവ്യാധികൾക്കും കാൻസറിനുമുള്ള വാക്സിനുകളും ഇമ്യൂണോതെറാപ്പികളും വികസിപ്പിക്കുന്ന ഒരു ബയോടെക്നോളജി കമ്പനിയാണ് വാക്സിടെക് പി‌എൽ‌സി. 
 സാങ്കേതികവിദ്യ 
കമ്പനിയുടെ പ്ലാറ്റ്‌ഫോമിൽ  രണ്ട് വൈറൽ വെക്ടറുകളായ ചിമ്പാൻസി അഡെനോവൈറസ് ഓക്സ്ഫോർഡ് (ChAdOx), മോഡിഫൈഡ് വാക്സിനിയ അങ്കാറ (MVA) എന്നിവ ഉൾപ്പെടുന്നു. ഇത് മനുഷ്യകോശങ്ങളിലെ വൈറൽ അണുബാധയെ സുരക്ഷിതമായി അനുകരിക്കുകയും രോഗകാരികളോടും ആൻ്റീജനുകളോടും, ആന്റിബോഡി പ്രതികരണവും ടി സെൽ പ്രതികരണവും  പുറപ്പെടുവിക്കുകയും ചെയ്യുന്നു.

 ചരിത്രം  
ഓക്സ്ഫോർഡ് സർവകലാശാലയിലെ ജെന്നർ ഇൻസ്റ്റിറ്റ്യൂട്ടിൽ സാറാ ഗിൽബെർട്ടും അഡ്രിയാൻ വി. എസ്. ഹില്ലും ചേർന്നാണ് 2016 ൽ കമ്പനി സ്ഥാപിച്ചത്.

ഗൂഗിൾ വെൻ‌ചേഴ്സ് (ജിവി), സെക്വോയ ക്യാപിറ്റൽ, ജീൻമാട്രിക്സ്, ലയൺ‌ട്രസ്റ്റ് അസറ്റ് മാനേജ്‌മെന്റ്, കൊറിയ ഇൻ‌വെസ്റ്റ്മെൻറ് പാർട്ണർ‌സ്, ഓക്സ്ഫോർഡ് സയൻസസ് ഇന്നൊവേഷൻ (ഒ‌എസ്‌ഐ) എന്നിവ വാക്സിടെക്കിന് ധനസഹായവും പിന്തുണയും നൽകി.   2020 ലെ വാക്സിടെക്കിലെ നിക്ഷേപത്തിൽ സീരീസ് എ റൗണ്ട് ഫണ്ടിംഗിന്റെ 20 മില്യൺ ഡോളർ ഉൾപ്പെടുത്തിയിട്ടുണ്ട്. 

2020 ന്റെ തുടക്കത്തിൽ, വാക്സിടെക്കും ഓക്സ്ഫോർഡ് സർവകലാശാലയും ചേർന്ന് കോവിഡ് -19 നായി ഒരു വാക്സിൻ ChAdOx പ്ലാറ്റ്ഫോം ഉപയോഗിച്ച് കണ്ടുപിടിച്ചു. വാക്‌സിനുള്ള മൂന്നാം ഘട്ട ക്ലിനിക്കൽ പരീക്ഷണങ്ങൾ സർവകലാശാലയും വികസന പങ്കാളികളായ അസ്ട്രാസെനെക്കയും നടത്തുന്നു.

 കോവിഡ് -19 വാക്സിൻ 
2020 ജൂലൈയിൽ, ബ്രസീലിലെയും ദക്ഷിണാഫ്രിക്കയിലെയും യുഎസിലെയും ആളുകളെ വാക്സിൻ ട്രയൽ‌സ് വർദ്ധിപ്പിക്കുന്നതിനായി നിയമിച്ചതായി റിപ്പോർട്ടുണ്ട്. 

2020 ജൂലൈയിൽ വാക്സിടെക് ശാസ്ത്രജ്ഞർ ദി ലാൻസെറ്റിൽ "യുകെയിലെ അഞ്ച് ട്രയൽ സൈറ്റുകളിൽ സിംഗിൾ-ബ്ലൈൻഡ്, റാൻഡമൈസ്ഡ് കൺട്രോൾ ട്രയൽ"  2SARS-CoV-2 സ്പൈക്ക് പ്രോട്ടീൻ പ്രകടിപ്പിക്കുന്ന ഒരു ചിമ്പാൻസി അഡെനോവൈറസ്-വെക്റ്റർ വാക്സിൻ (ChAdOx1 nCoV-19)റിപ്പോർട്ട് ചെയ്തു. സൈഡ് എഫക്റ്റുകൾ കുറയ്ക്കാനായി നിരവധി വ്യക്തികൾക്ക് പ്രോഫൈലാക്റ്റിക് പാരസെറ്റമോൾ ആവശ്യമായി വന്നു. ഫലങ്ങൾ "നിലവിലുള്ള മൂന്നാം ഘട്ട പ്രോഗ്രാമിൽ ഈ കാൻഡിഡേറ്റ് വാക്സിൻ വലിയ തോതിൽ വിലയിരുത്തുന്നതിനെ പിന്തുണയ്ക്കുന്നു" എന്ന് തോന്നുന്നു. 

അവലംബം

വർഗ്ഗം:വാക്സിനുകൾ
വർഗ്ഗം:കോവിഡ്-19
വർഗ്ഗം:വാക്സിൻ നിർമ്മാതാക്കൾ